
En conexion cu celebracion di Dia di Betico: 

“Kico cu bo haci den bida, ta e miho cu bo por ta y bo tambe por tin 
un parti di Betico den bo" 


Nos ta den e siman na unda cu Aruba ta recorda e balentia di un 
luchador incansabel cu a logra nos Status Aparte. Nos ta den 
momentonan of dianan na unda cu nos pueblo ta papia y conta 
di e gran Arubiano aki. Y na scolnan, esaki no ta diferente. 
Maestronan ta dedica oranan di dia ta sifiando nos muchanan 
e storia di Betico Croes en conexion cu su fecha natal dia 25 
di januari. 


Prome Minister diabierna 20 di januari mainta a bishita Colegio 
Pastoor Kranwinkel na Paradera. Premier di nos pais a wordo 
ricibi pa Cabesante Juffrouw Angeline Leung, demas docente 
y alumnonan hopi entusiamsa y contento cu su bishita na e 
scol. Despues tambe Prome Minister a wordo dirigi na klasnan 
5 di Juffrouwnan Laura y Hanna na unda cu Premier a keda 
hopi impresiona cu e conocemento y interes cu muchanan di 
un edad jong asina tin den e storia di e gran ciudadano cu a 
logra Status Aparte pa Aruba. 


“E muchanan tawata hopi entusiasma pa scucha e storia bunita 
di Betico. Nan a haya e flyers cu Gobierno a traha cu e quiz y 
entrega na e scolnan. Cada alumno tabata hopi bon na altura 
ken ta Betico y kico tur el a pasa den su bida”, Prome Minister 
a expresa. 


Na final Prome Minister a laga un mensahe pa e alumnonan di 
klas 5 di Colegio Pastoor Kranwinkel y pa tur mucha di Aruba: 
“Kico cu bo haci den bida, ta e miho cu bo por ta y bo tambe 
por tin un parti di Betico den bo". 


Prome Minister ta gradici Colegio Pastoor Kranwinkel, 
cabesante y tur docente, e alumnonan y tur mayor expresando 
cu ta importante pa e muchanan aki carga den nan curason e 
amor cu Betico tabata tin pa Aruba. 

Prome Minister Evelyn Wever-Croes: 
En conexion cu celebracion di fecha natal di Betico Croes 

Pa ocacion di Dia di Betico, Prome Minister Evelyn Wever- i s 
Croes diabierna mainta, a sigui cu su bishitanan na varios scol — 0 ` ' 
den districtonan di Aruba. Na Maria Goretti Basis School na Jäi t 0a JA 
Paradera, Cabezante Juffrouw Mirla de Cuba a ricibi Prome f= E" "s ` ji M 
Minister hunto cu demas docente y alumnonan. Na su yegada — — 83 el 


Prome Minister a wordo sorprendi cu un bunita gesto na unda 
un alumno a entrega Prome Minister un bunita ramo di flor. 


Premier di nos pais a tuma su tempo pa saluda tur mucha 
pa despues wordo dirigi na Klasnan 5 di Juffrouwnan Yahaira 
Steenen Jaryann Geerman na unda cu Prome Minister tawata 
tin un encuentro ameno cu e muchanan y a haya e oportunidad 
no solamente pa conta di Betico sino tambe pa scucha loke e 
alumnonan sa di e gran Arubiano, Betico Croes. 


“Nos a hiba combersacionnan hopi interesante. E muchanan 
ta hopi altanto di e bida di Betico, di e lucha, e sacrificio y 
logoronan pero especialmente bo ta wak e amor cu nan tin pa 
Aruba tambe. Esaki ta algo cu ta yena mi cu hopi emocion”, 
Premier a expresa. 


Prome Minister a ricibi hopi pregunta di muchanan hopi 
entusiasma pa sa mas di Betico. E pregunta cu Prome Minister 
a considera hopi sepcial ta kico e lo bisa Betico si Betico tabata 
na bida. 


“Indudablemente si Betico tawata na bida awe, mi lo kier bis'e 
danki. Y mi ta hopi contento cu e muchanan e expresa cu nan 
tambe lo a bisa Betico esey. Pa mi ta hopi importate pa nos 
muchanan realisa e importancia di e lucha cu tabata tin, cu 
awe nos por goberna un pais liber pa asina nan tambe por 
sigui carga e mesun deseo di libertad den nos pais”, Prome 
Minister a enfatisa. 


Prome Minister ta gradici Maria Goretti Basis School, e 
Cabesante y demas docente y alumnonan pa e forma cordial y 
bunita cu e scol a ricibi'e diabierna 20 di januari mainta. 

Prome Minister Evelyn Wever-Croes: 
25 di januari: 

Prome Minister Evelyn Wever-Croes a cuminsa celebra Dia 
di Betico e siman aki cu bishita na varios scol na Aruba y ta 
sumamente contento y satisfecho cu e interes y conocemento 
cu e muchanan tin di Betico. Esaki ya ta un tradicion di e 
mandatario principal di nos pais dunando realse na e fecha 
natal y logronan di Gilberto Francois ‘Betico’ Croes. 


25 di januari ta un fecha special pa Aruba. Un dia nacional na 
unda nos comunidad por goza di un dia liber. Un dia na unda 
nos ta recorda e fecha natalicio di nos Libertador Betico Croes. 
Scolnan, establecimentonan, ciudadanonan ta papiando di e 
dia aki. Sigur buscando con pa celebra un dia asina importante 
na Aruba. 25 di januari no solamente ta un dia liber, pero un dia 
pa para keto na dje y celebra hunto den union y positivismo e 
bida y logronan di nos Libertador, Betico Croes. 


Prome Minister Evelyn Wever-Croes ta invita tur ciudadano pa 
celebra e dia importante aki. Ban hisa nos bandera y mustra 
nos orguyo di ta Arubano. Acudi na e celebracionnan cu tin rond 
di Aruba. Entre otro, Gobierno di Aruba, hunto cu Comision 
Celebracion Dianan Nacional (CCDN), lo tin e Manifestacion 
Cultural, diamars 24 di januari na Plaza Libertador G.F. Betico 
Croes for di 8:00 pm — 10:30 pm. Ya pa 6or di atardi, lo tin Caha 
di Orgel ‘Olga’, Presentacion Tipico 'Brindis', Feria Culinario, 
Boca Dushi y Artesania. 


Diaranson 25 di januari, Dia di Betico, lo tin e Ceremonia 
Protocolar cu lo cuminsa pa 9:00 di mainta na Plaza Libertador 
G.F. Betico Croes cu presencia di nos Gobernador, Ministernan, 
Parlamentarionan y invitadonan special. 


Prome Minister na ocacion di Dia di Betico, ta recorda un di e 
palabranan cu Betico a uza y semper a haci un impacto grandi 
ta ora cu el a bisa “Si mi cay na caminda, gara e bandera 
y sigui cu e lucha”. Esaki ta posibel cu union y positivismo. 
Premier di Aruba ta encurasha e pueblo di Aruba pa nos tur 
biba e palabranan di e gran estadistica aki den union pa traha 
riba reto y solucionnan. Cu positivismo pa nos logra surpasa 
tur reto y logra un miho bienestar pa nos pais. 


“Laga nos gara e bandera y sigui cu e lucha. Den cada hogar 
tin lucha grandi cu ta tuma luga. Den nos pais tin luchanan cu 
ta tuma luga. Y esaki ta loke Betico tawata kiermeen, pa no 
laga nada stroba bo di yega locual ta bo meta. Pero tambe 
cu determinacion, den union y cu positivismo, nos sigui cu e 
lucha pa bienestar general di henter nos comunidad”, Prome 
Minister a expresa. 

BIN CELEBRA 


Na Plaza Libertador G.F. Betico Croes 


BETICO- “DANKI 
PA STIMA NOS PAIS” 


24 | MANIFESTACION 
JAN | CULTURAL 


5 CEREMONIA 
JAN | PROTOCOLAR 


Diabierna 20 Januari 2023 


4 
y 


/ 
4 


iomata 12 


MINISTER 


Pueblo di Aruba ta ser invita pa asisti 
Diaranzon 25 di januari nos comunidad ta keda 
invita un biaha mas riba plaza Libertador Betico 
Croes pa e ceremonia protocolar cu discurso 
di Prome Minister, declamacion di poesia, canto 
di e grupo di koor Muchanan Sabi bao direccion 
di Edseline Figaroa y acompaña pa un grupo di 


musico guia pa e maestro Raul Piar. E Ceremonia 
protocolar ta cuminsa pa 9 or di mainta. 


Den nomber di CCDN y Minister di Finansa y 
Cultura, Xiomara Maduro ta desea nos comunidad 
un Feliz Dia di Betico 


Betico, danki pa stima nos pais. 


Ministerio di Cultura ta organisa un biaha mas e manifestacion 
cultural y ceremonia protocolar riba plaza Libertador Betico 
Croes enconexion cu Dia di Betico. 

Manifestacion cultural ta tuma luga 24 di januari, for di 6 or di 
atardi, lo tin benta di cuminda, cos dushi y artesania local cu 
animacion di caha di orgel ‘Olga’ y Tipico Brindis. Pueblo ta 
wordo invita pa asisti. 


r 


Pa 8 or di anochi e programa oficial ta cuminsa hunto cu 
presencia di nos mandatario- y invitadonan. Lo tin discurso 
di Minister di Cultura, poesia, baile y un concierto cu nos 
artistanan local bou encargo di e maestro Raul Piar. E anochi 
ta clausura cu presentacion di nos gran yiu di tera y musico 
internacional Robert Jeand'or y su Solo banda Show. 

MINISTER 


HOH TA UN EHEMPEL PA TUR INSTANCIA Y 
COMPANIANAN DEN IMPLEMENTACION DI E 
LEY DI TABACO 


Recientemente por a tuma HT A pp 


x Aan)” 


nota di un anuncio di Dr. 


Horacio Oduber Hospital 
(HOH) riba facebook caminda 
nan ta anuncia cu entrante 1 
di maart 2023 nan ta bay ta 
completamente liber di huma. 

Segun Minister di Turismo 
y Salud Publico sr. Dangui 


Odubereiniciativaakisigurtaun 
ehempel pa tur e instancianan 
y companianan den cuadro 
di e implementacion di 
“Landsverordening Beperking a 


! n HOSPITAL 
Tabak duct AB 2016 J 
abaksproducten ( x LIBER DI 
no.41). ai 


Manera ta conoci e ley aki | 


Horacio Oduber 


a drenta na vigor dialuna 2 2 Si 
HOSPITAL 


di mei 2022. E ley aki ta bay | : 
prohibi tur menornan di 21 aña 


paden di edificio, incluyendo e parkeo y policlinicanan. 
pa cumpra, uza of pa traha 


den areanan cu ta bende productonan di tabaco. Tambe e ley n° M A . 
Minister Oduber a señala cu e ley cu ta limita e uzo di poductonan 


aki ta prescribe cu ta prohibi pa huma den un edificio of area 
p P P di tabaco ta un di e aspectonan importante den Aruba su plan 


cu ta accesibel pa tur hende. . A A š 
nacional di prevencion den salud. E ta ta dedica na mehora e 


calidad bida, servicio y salud di Aruba su comunidad. 

Pa e motibo aki HOH a dicidi pa implementa e ley caminda 
entrante 1 di maart no ta permiti pa huma sigaria, sigaria Ni . . . 
P P 9 9 Minister Oduber ta spera cu mas instancia y companianan 

electronico of cualkier otro producto cu tin como contenido 


f f cuminsa implementa e ley aki pa asina hunto nos traha riba 
tabaco riba tereno di HOH, LABHOH y Bloedbank ni tampoco 


prevencion y alabes e impacto positivo riba salud publico. 

Geoffrey Neuer 


MINISTER 


LO CONTINUA EXPLORACION DI 


INTRODUCCION DI UN FAST FERRY ENTRE 


Minister di Asuntonan Economico, Comunicacion y Desaroyo 
Sostenibel, mr. Geoffrey Wever ta anuncia cu lo continua 
exploracion di e potencial economico di un Fast Ferry entre 
Aruba y Corsou. Riba peticion conhunto cu Minister di 
Transporte, Ursell Arends, conseho di minister a duna su 
aprobacion pa explora introduccion di un ruta maritimo entre 
Aruba y Corsou. 


E impacto di e pandemia di corona y subida di gasto di cargo 
y transporte riba economia di Aruba a acentua aun mas e 
necesidad pa crea mercadonan nobo y expande mercadonan 
existente via e sector maritimo. Desaroyo di e sector maritimo 
lo stimula mas comercio, inversionan y expande opcionan 
di productonan pa e consumidor. Esaki ta na beneficio di e 
desaroyo economico di Aruba. 


Exploracion di e introduccion di un Fast Ferry lo wordo hasi 
door di un experto riba e area maritimo, Ton Jansen, kende tin 
experticio y experiencia amplio riba introduccion di Fast Ferry 


ARUBA Y CORSOU 


den Caribe. Ton Jansen tabata forma parti di e introduccion di 
un Fast Ferry entre Saba y Sint Eustatius den 2021. 


Ambos minister Ursell Arends y Geoffrey Wever ta kere cu 
e sector maritimo ta hunga un rol esencial den crecemento 
y diversificacion di economia di Aruba. Pa e motibo aki ta 
importante pa explora si ta factibel introduci un Fast Ferry 
entre Aruba y Corsou. 

ARUBA TAWATA ANFITRION PA E “JUSTITIEEL 


VIERPARTIJENOVERLEG” E ANA 4 


E siman aki a tene e “Justitieel Vierpartijenoverleg”, caminda 
Aruba a ricibi delegacionnan di Curacao, Sint Maarten y 
Hulanda, pa asina crea lasonan mas fuerte entre e ministerionan 
di husticia, pa asina fortifica siguridad na nos frontera. Diamars 
a tuma luga e reunionnan na nivel oficial, y diaranson mainta 
a inicia cu e reunionan riba nivel ministerial. Durante e reunion 
aki, Minister di Husticia y Asuntonan Social Sr. Rocco Tjon 
a sinta cu Minister di Husticia y Siguridad di Hulanda Sra. 
Dilan Yesilgóz-Zegerius, Minister di Husticia di Sint Maarten 
Sra. Anna E. Richardson y Minister di Husticia di Curaçao Sr. 
Shalten Hato. A toca diferente topiconan interesante pa loke 
ta e parti di siguridad y husticia, como tambe e capacidad pa 
maneha esaki. 

Actualmente, tin diferente proyectonan cu ta andando pa 
loke ta husticia, cual ta conta cu un inversion grandi di parti 
di Hulanda. Pa e motibo aki, e ta hopi importante tambe pa 
nos tin suficiente capacidad pa por ehecuta e proyectonan aki. 
Banda di esaki, a trata tambe e buki nobo di strafvordering, y a 
evalua e contribucion di Kustwacht y Marechaussee. Manera 
ta conoci, e ultimo lunanan tin diferente intercepcionnan cu a 
tuma luga, tur e cifranan di esaki a wordo presenta, y asina 
por conclui cu e strategia cu ta ehecutando den reino por mira 
su fruto. Pues, diferente puntonan a bin padilanti durante e 
reunion aki, como tambe puntonan di mehoracion pa cu e plan 
di maneho pa aña 2023. 


Crimen organisa ta un topico cu mayoria biaha ta bin padilanti, 
cual ta un prioridad pa loke ta RST, pero e ta un prioridad 
tambe di Ministerio di Husticia y Asuntonan Social, segun nos 
plan di maneho. E parti di crimen organisa ta wordo parti den 
diferente aspecto, manera e parti di informacion y inteligencia 
ta hopi importante pa cual motibo lo inverti hopi den e area 
aki hunto cu e parti di siguridad na nos frontera. Ta trata pues 
di un punto cu semper lo keda bin padilanti, mirando cu e ta 
un punto cu tin prioridad di Hulanda pero tambe di e paisnan 
Caribense. 


Un hopi bon reunion entre e cuater paisnan den reino, caminda 
por bay spera hopi mas cooperacion cu resultadonan positivo 
pa e cadena hudicial. 

SAN NICOLAS y ORANJESTAD PUNTO Dl 
ENFOKE DI BISHITA REAL 


ARO 
| BISHITA 


REALARUBA 
12 


Su Mahestad Rey, y Su Mahestad Reina Maxima y Su Altesa 
Real Prinses van Oranje ta di bishita na Aruba dia 30 y 31 
di januari venidero. Durante e dos dianan aki e citionan San 
Nicolas y Oranjestad lo ta punto di enfoke. 


PROGRAMA SAN NICOLAS 

Dialuna 30 di januari, e delegacion Real hunto cu Gobernador 
di Aruba, Su Excelencia señor Alfonso Boekhoudt y secretario 
di estado, Señora Alexandra van Huffelen lo bishita e districto 
di San Nicolas pa sumergi den e cultura di San Nicolas. 


TRIBUTO BOY ECURY 

Den oranan tempran di atardi, e scolnan di San Nicolas lo tin 
e oportunidad pa yama e delegacion Real bon bini ora cu nan 
yega pa 3.25 pm. Na Filomena College Basisschool y Filomena 
College Mavo lo tuma lugar e Obra Teatral 'Op Zoek naar 
Boy' cu ta un cooperacion di Colegio San Antonio, Filomena 
College, Muchila Creativo, Sticting Monumentenfonds Aruba, 
MBO Media College Amsterdam y Stichting Cultuurgeneratie. 
Hunto cu esaki lo pone atencion na e mural di Boy Ecury cu 
ta un tributo na e hoben heroe cu a fayece 6 november 1944. 


BISHITA NA MUSEUM OF INDUSTRY 

Despues e delegacion Real lo cana riba e plenchi di Misa Santa 
Teresita. Aki nan lo wordo compaña door di muchanan di scol 
basico y artistanan bou di guia di Sr. John Freddy Montoya y 
Sra. Lupita Bernabela den dirrecion di Museum of Industry. Na 
Museum of Industry, Fundacion di Museo Arubano lo ofrece 
un splicacion na e delegacion Real di e diferente desaroyonan 
economico cu Aruba a experiencia, manera esaki ta desplega 
den e museo. 


CENTRO DI SAN NICOLAS 

For di 4.15 pm, e Famia Real lo ta canando den centro di San 
Nicolas pa admira e diferente mural cu ta dorna e edificionan 
di e centro di ciudad. Lo termina e recorido den centro di San 


Nicolas na Nicolaas Store pa 4.45 p.m. cu un show bou di 
encargo di Sr. Freddy Tromp pa mustra e talento hubenil di 
Aruba. 


PROGRAMA CULTURAL NA ORANJESTAD 

Dia 31 di januari e delegacion Real lo sigui experiencia e 
rikesa y diversidad cultural di nos pais. Esaki iniciando na feria 
cultural na Plaza Padu y despues pa Bon Bini Festival na Fort 
Zoutman. 


PLAZA PADU 

E delegacion lo yega pa 7:00 p.m. na plaza Padu na unda 
nan lo wordo saluda pa un grupo di mucha aliña pa yama e 
delegacion Real bon bini. Despues ta sigui pa un mercado 
cu diferente artesano na Aruba. Asina nan por cera conoci cu 
artesanonan cu ta traha diferente producto autentico manera 
hoya, rom, producto pa cas, bela, cos dushi y tas unico. Despues 
di a bishita e mercado riba Plaza Padu e delegacion Real lo 
experiencia un produccion spectacular. Ta trata di un show di 
baile y musica duna pa artistanan conoci. Ta trata artistanan 
Chris Kross, Johnny Schaarbaai, Christopher Rudolfo, Denny 
Loefstop, Edjean Semeleer, Susjaira Kerpens y bailarina 
Liselotte van Doorn. Despues ta sigui cu presentacion di baile 
festivo di Club di Movimiento bou guia di Samantha Westera- 
Juppa cu lo guia e delegacion Real pa e festividadnan na Bon 
Bini Festival. Publico lo tin e oportunidad di por sigui e festival 
di Bon Bini tambe riba Plaza Padu por medio di pantaya cu lo 
ta disponibel transmitiendo esaki. 


BON BINI FESTIVAL 

E festividadnan ta sigui pa 7.20 p.m. cu e tremendo Bon Bini 
Festival na unda lo duna un presentacion extenso di Aruba 
su historia y folklore. Finalmente lo clausura e anochi cu un 
parada carnavalesco acompaña pa grupo di brass band cu lo 
guia e delegacion Real na nan salida. 


INVITACION SPECIAL 

E Comision Bishita Real ta invita e comunidad completo pa 
presencia e festividadnan na San Nicolas y Oranjestad y pa 
forma parti di e celebracion Real aki. Bin celebra nos isla y nos 
diversidad dia 30 y 31 di januari! 


CARGA MM 
RESPONSABILIDAD TA 
MAS IM 


PORTANTECU S 
ATA DISER UN > 
HEROE. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY ARUPRO n ECOTECH FREEZONE , 


° 


GREEN WASTE/PALLET ¿ 
BLANCO x JOHNSONS y 


VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS” airco, computers, ete 


SETA DI MOTOR, DALTRA CARENTRA 
HYDROLIC Y GEAR 


rn 


PROHIBI E BO IMPA( MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad. 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

EMBAHADOR DI SUISA A PAPIA CU 
MINISTER THIJSEN RELACIONA CU SU 


Embahador di Suisa pa Reino Hulandes Heinz Edmund Walker 
a reuni cu Minister Plenipotenciario di Aruba mr. Ady Thijsen 
relaciona cu su proximo bishita na Aruba. 


Embahador Walker den e funcion aki a bishita Aruba y e otro 
paisnan di Reino den Caribe cuater aña pasa y awor ta interesa 
den e situacion actual na Aruba. Minister Thijsen a informa 
embahador Walker cu turismo di Aruba ta recuperando hopi 
bon despues di e periodo di e pandemia. Na mesun momento 
Minister Thijsen a bisa cu e pandemia a mustra cu Aruba mester 
diversifica su economia y bin cu otro pilarnan economico. 


“Turismo lo keda e sector economico mas importante pa 
Aruba. Actualmente Gobierno ta buscando oportunidad pa 
un reapertura di e refineria. Pero si esaki no logra lo mester 
pensa pa trece otro tipo di industria. Tambe Aruba mester 
atrae mas turista for di Europa pa trece un balansa den e fluho 
di turista Mericano. Pesey nos ta contento cu e vuelonan di 
Britisch Airways for di London Gatwick cu inicia na fin di maart 
benidero', asina Minister Thijsen a bisa embahador Walker. 


E mandatario a menciona tambe cu Aruba ta purba ta stimula 
e sector di agricultura pa por produci mas fruta y berdura na 


BISHITA NA ARUBA 


KN ORAMAI 


Aruba mes, tanto pa e mercado local como suministro na e 
hotelnan. 


Embahador Walker a bisa cu na Aruba elo tin un reunion entre 
otro cu Minister di Turismo Dangui Oduber. Ela gradici Minister 
Thijsen pa e informacion brinda cu sigur lo ta hopi util pa su 
bishita na Aruba. 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes 4 


Tur dialuna y diahuebs | 10:00 am 


2023 AÑA DI 


UNION JANI Y POSITIVISMO! 


ATAN 


Gabinete wever-croes 


b. 


Ora un ciudadano ta carga su responsabilidad, e por bira un 
heroe. Pero sie no carga su responsabilidad, e no por bira un 
heroe. Cada un ciudadano tin un responsabilidad di carga 
pa hiba nos famia y nos pais padilanti. Algun tin un 
responsabilidad mas grandi cu otro. Pero echo ta cu nos tur 
mester carga nos responsabilidad. Ban sigui carga nos 
responsabilidad pa un Aruba integro. Nos no por pas'e pa 
nos futuro generacion. Ban hunto, den union, y cu 
positivismo, nos carga nos responsabilidad. 


